**Suplement i Certifikatës për kualifikimin profesional,**

**SHËRBIME KUJDESI PËR TË MOSHUAR, Niveli III në KSHK, referuar nivelit III të KEK**

**Individ është i aftë:**

* Tё konceptojё planin për hapjen e një biznesi të vogёl nё veprimtaritё profesionale pёrkatёse.
* Tё kryejё llogaritje tё thjeshta ekonomike qё lidhen me veprimtaritё profesionale pёrkatёse.
* Të bëjë organizimin e vogël të punës
* Të përshkruajë standartet e shërbimeve social-shëndetësore
* Të përshkruajë standartet e shërbimeve të kujdesit për të moshuar
* Të zbatojë etikën profesionale të kujdestarit për të moshuar
* Të zbatojë ligjshmërinë përkatëse të shërbimit social-shëndetësor për të moshuar
* Të zbatojë detyrat e kujdestarit për ruajtjen e kushteve të higjenës dhe ambjentit rrethues
* Të zbatojë parimet e garantimit të të drejtave të njeriut
* Të zbatojë rregullat specifike të komunikimit me individë të moshës së tretë
* Të planifikojë, dokumentojë dhe analizojë procesin e përkujdesjes geriartrike
* Të përkujdeset për të moshuarit gjatë administrimit të medikamenteve
* Të përkujdeset gjatë administrimit të injeksioneve I/M,I/V,sub-kutane
* Të kryejë injeksionet I/M,I/V, sub-kutane
* Të përkujdeset për të moshuarin gjatë oksigjenoterapisë
* Të kryejë procedurën e kateterizimit
* Të përkujdeset për individë me çrregullime të frymëmarrjes dhe sëmundje kardiovaskulare
* Të përkujdeset për individë me çrregullime dhe sëmundje të aparatit gastrointestinal dhe urogenital
* Të përkujdeset për individë me çrregullime dhe sëmundje të aparatit muskoloskeletik
* Të përkujdeset për individë me çrregullime dhe sëmundje hormonale edhe infektive
* Të përkujdeset për individë me çrregullime dhe sëmundje të dëgjimit, shikimit dhe neuropsikiatrike.
* Të zbatoje rregullat e sigurisë në punë dhe të mbrojtjes së mjedisit.

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional “Shërbime kujdesi për të moshuar”, niveli III në KSHK, referuar nivelit III të KEK, e pajis individin me Certifikatën Profesionale të nivelit dhe Suplementin përkatës të saj, të punonjësit të kualifikuar në këtë kualifikim profesional.

Ky arsimim i jep mundësi individit t’i drejtohet tregut të punës në institucione që ofrojnë shërbime sociale/shëndetësore dhe kujdesi për të moshuar në qendra rezidenciale ose ditore për të moshuar, në shërbimet komunitare të përkujdesjes, në spitale, për t’u vetëpunësuar si kujdestar për të moshuar, mbas një përvoje pune, për të krijuar një biznes të vogël në fushën e shërbimeve sociale dhe shëndetësore për të moshuar.

Me përfundimin e kualifikimit profesional “Shërbime kujdesi për të moshuar” niveli III në KSHK, referuar nivelit III të KEK, individi ka mundësi për vazhdimin e arsimimit në nivelin IV në KSHK, referuar nivelit IV të KEK, (menaxherial) të arsimit profesional (njëvjeçar) në kualifikimin përkatës, për të fituar diplomën e “Maturës Shtetërore Profesionale”, me mundësi për vazhdimin e studimeve pas të mesëm ose universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).